રાજકોટ સિવિલ હોસ્પિટલના મેડિકલ સુપરિન્ટેન્ડન્ટ ડૉ. ડી.જે.વચ્છરાજ કહે છે,”સિવિલમાં તબીબો આદેશાનુસાર જેનેરિક દવાઓ જ લખતાં હોય છે. આમ છતાં ક્યાંક ફરિયાદો ઊઠી રહી છે. સરકાર આ મુદ્દે ગંભીર છે. ગાંધીનગરમાં યોજાયેલી તબીબી અધીક્ષકોની બેઠકમાં જેનેરિક દવા સરળતાથી મળી રહે તે માટે રાજ્યમાં ખાસ સ્ટોર ઊભા કરવાની ચર્ચા પણ થઈ હતી. રાજકોટ સિવિલ કેમ્પસમાં સામાજિક સંસ્થા સંચાલિત મેડિકલ સ્ટોરમાં જેનેરિક દવા મળે તે માટે કહેવાયું છે.”